## Pravilnik o izdavanju vodoprivrednih uvjeta, vodoprivrednih suglasnosti i vodoprivrednih dozvola

### NN 6/1992 (7.2.1992.), Pravilnik o izdavanju vodoprivrednih uvjeta, vodoprivrednih suglasnosti i vodoprivrednih dozvola

# MINISTARSTVO POLJOPRIVREDE, ŠUMARSTVA I VODOPRIVREDE

Na temelju članka 19. Zakona o vodama ("Narodne novine", br.
53/90 i 9/91), i članka 91. Zakona o upravi ("Narodne novine",
br.16/78, 50/78, 29/85, 48/85, 41/90 47/90 i 53A/91), te članka 14. Zakona
o ustrojstvu republičke uprave ("Narodne novine", br. 41/90,
43/90, 59/90 i 53A/91) ministar poljoprivrede, šumarstva i vodoprivrede,
donosi

## PRAVILNIK

### o izdavanju vodoprivrednih uvjeta, vodoprivrednih suglasnosti i vodoprivrednih dozvola

I. OPĆE ODREDBE

Članak 1.

Ovim se pravilnikom propisuje postupak za izdavanje vodoprivrednih uvjeta,
vodoprivrednih suglasnosti i vodoprivrednih dozvola, uvjeti koje moraju
ispuniti podnositelji zahtjeva i uređuju druga pitanja u svezi s izdavanjem
tih akata.

Članak 2.

Vodoprivredne uvjete izdaju:

1. Ministarstvo poljoprivrede, šumarstva i vodoprivrede - Uprava za
vodoprivredu (u daljnjem tekstu: "Uprava za vodoprivredu") u
slučajevima iz stavka 2. članka 21. Zakona o vodama, osim za objekte koji
nemaju tehnološke otpadne vode opterećene opasnim odnosno štetnim tvarima.

2. Javno vodoprivredno poduzeće "Hrvatska vodoprivreda" (u
nastavku teksta: "Hrvatska vodoprivreda") - u svim slučajevima
kada zakonom na to nije izričito ovlaštena Uprava za vodoprivredu (stavak
1. članka 21. Zakona u vodama).

3. Javno vodoprivredno poduzeće za slivno područje Grada Zagreba u slučaju
iz članka 107. Zakona o vodama.

Vodoprivrednu suglasnost izdaju:

1. Uprava za vodoprivredu u slučajevima iz točke 1 stavka 1. ovoga članka,
u slučajevima kada se vodoprivredna suglasnost izdaje za izgradnju novih
ili rekonstrukciju postojećih vodoprivrednih i drugih objekata i postrojenja
te za vađenje šljunka, pijeska i kamena na međudržavnim vodama kada je
to od značenja za vodni režim.

2. "Hrvatska vodoprivreda" za slučajeve iz točke 2. stavka
1. ovog članka.

3. Javno poduzeće za slivno područje Grada Zagreb u slučaju iz članka
107. Zakona o vodama.

Vodoprivredne dozvole izdaju:

1. Uprava za vodoprivredu u slučajevima iz stavka 2. članka 30. Zakona
o vodama, osim za objekte koji nemaju tehnološke otpadne vode opterečene
opasnim odnosno štetnim tvarima.

2. Općinski organ uprave nadležan za poslove vodoprivrede u slučaju
iz stavka 1. članka 30. Zakona o vodama.

3. "Hrvatska vodoprivreda" kada je za to ovlaštena odlukom
općinske skupštine (stavak 4. članka 30. Zakona o vodama).

Članak 3.

Vodoprivredni uvjeti, vodoprivredne suglasnosti i vodoprivredne dozvole
su samostalni upravni akti, ako posebnim zakonom nije drukčije određeno.
Pod posebnim zakonom iz stavka 1. ovoga članka smatraju se odredbe zakona
prema kojima se na osnovi vodoprivrednih uvjeta, odnosno vodoprivrednih
suglasnosti izdaju drugi samostalni upravni akti.

II. POSTUPAK ZA IZDAVANJE VODOPRIVREDNIH UVJETA

Članak 4.

Postupak za izdavanje vodoprivrednih uvjeta koji su samostalni upravni
akti pokreće se na pismeni zahtjev zainteresirane pravne odnosno fizičke
osobe. Postupak za izdavanje vodoprivrednih uvjeta koji nisu samostalni
upravni akti pokreće nadležni organ određen posebnim zakonom. Zahtjev za
izdavanje vodoprivrednih uvjeta podnosi se organu, odnosno javnom poduzeću
nadležnom za izdavanje vodoprivrednih uvjeta iz članka 2. ovog pravilnika
putem organizacijske jedinice "Hrvatska vodoprivreda" u Zagrebu,
Osijeku, Rijeci i Splitu, koja djeluje na vodnom području na kojem se izvode
radovi za čije se izvođenje vodoprivredni uvjeti traže. Iznimno od stavka
3 ovoga članka, kada vodoprivredne uvjete izdaje Javno vodoprivredno poduzeće
za slivno područje Grada Zagreba zahtjev za izdavanje vodoprivrednih uvjeta
podnosi se Javnom vodoprivrednom poduzeću "Vodoprivreda Zagreb".

Članak 5.

Zahtjevu za izdavanje vodoprivrednih uvjeta prilažu se:

1. podaci o lokaciji (opis i pregledna situacija lokacije, te kopija
katastarskog plana),

2. osnovni tehnički podaci o objektu (namjena, gabariti, kapaciteti...),

3. opis tehnološkog procesa,

4. podaci o potrebnim količinama vode i načinu opskrbe vodom,

5. podaci o količinama, stupnju zagadenja, načinu obrade i dispoziciji
otpadnih voda.

Za veće i složenije objekte prema potrebi se osim dokumentacije iz stavka
1. ovoga članka prilaže i:

1. idejno, odnosno koncepcijsko rješenje usuglašeno s provedbenim urbanističkim
planom, prihvaćeno odlukom o odvodnji za sustave odvodnje otpadnih voda
i pripadajuće centralne uređaje za pročišćavanje otpadnih voda određenih
područja,

2. idejno, odnosno koncepcijsko rješenje sustave vodoopskrbe usuglašeno
s provedbenim urbanističkim planom jednog ili više područja,

3. studije o utjecaju na okolinu za objekte za koje je prema posebnom
popisu propisana njena izrada, s ocjenom stručne komisije,

4. program istražnih radova s opisom načina provođenja istraživanja
kada se radi o regionalnim i detaljnim geološkim istraživanjima,

5. druga potrebna dokumentacija po ocjeni primatelja zahtjeva. Uz zahtjev
za izdavanje vodoprivrednih uvjeta obavezno se prilaže odgovarajuća administrativna
taksa.

Clanak 6.

Kada su vodoprivredni uvjeti samostalni upravni akti moraju imati sastavne
dijelove propisane za rješenje prema odredbama Zakona o općem upravnom
postupku i naziv "vodoprivredni uvjeti". Na vodoprivredne uvjete
iz stavka 1. ovoga članka stavlja se pečat organa odnosno organizacije
koja ga izdaje s grbom Republike Hrvatske. Vodoprivredni uvjeti koji nisu
samostalni upravni akti moraju sadržavati uvjete i obrazloženje, odredbu
o potrebi izdavanja vodoprivredne suglasnosti te nose naziv vodoprivredni
uvjeti.

Članak 7.

Sadržaj vodoprivrednih uvjeta mora biti u skladu s propisima o vodama,
vodoprivrednom osnovom odnosno drugom odgovarajućom vodoprivrednom dokumentacijom.
Vodoprivrednim uvjetima mora se osigurati zaštita od štetnog djelovanja
voda, zaštita voda od zagađivanja, pravilno korištenje i gospodarenje vodama,
a osobito da se:

- voda koristi racionalno,

- ne ugrožava propisana vrsta (kategorija) površinskih i podzemnih voda,
te voda obalnog mora,

- ne ugrožavaju postojeći i mogući izvori pitke vode, - ne sprečava
proticanje velike vode i leda,

- ne prouzročuju poplave priobalnih zemljišta,

- ne sprečava ili ne pogoršava plovidba na plovnim vodotocima i kanalima,

- ne ometa izvođenje drugih objekata, radova i postrojenja na vodnom
području ili slivu,

- tehno-ekonomskom dokumentacijom obuhvate svi objekti i osiguranja
ukoliko su potrebni i izazvani: građenjem objekta, izvođenjem geoloških
istraživanja ili ostalim radnjama za koje se izdaju vodoprivredni uvjeti.

III. POSTUPAK ZA IZDAVANJE VODOPRIVREDNIH SUGLASNOSTI

Članak 8.

Postupak za izdavanje vodoprivrednih suglasnosti pokreće se na pismeni
zahtjev zainteresirane pravne, odnosno fizičke osobe. Odredbe stavka 3.
i 4. članka 4. ovoga pravilnika primjenjuju se i na podnošenje zahtjeva
za izdavanje vodoprivrednih suglasnosti.

Članak 9.

Zahtjevu za izdavanje vodoprivrednih suglasnosti prilažu se:

1. za vodoprivredne suglasnosti kojima su prethodili vodoprivredni uvjeti
i koje nisu samostalni upravni akti (stavak 1. članak 24. Zakona o vodama):

- uvjeti uređenja prostora, odnosno vodoprivredni uvjeti,

- izvedbena i druga dokumentacija u skladu s izdanim vodoprivrednim
uvjetima,

- izjavu odgovornog projektanta o ispunjenju utvrđenih vodoprivrednih
uvjeta u izrađenoj dokumentaciji,

- propisana administrativna taksa;

2. za vodoprivredne suglasnosti za radove koji se ne smatraju građenjem,
a koji mogu utjecati na promjene u vodnom režimu i koje su samostalni upravni
akt, (stavak 2. članak 24. Zakona o vodama):

- tehnički opis, opis lokacije sa situacijom u preglednom mjerilu,

- podaci o sondažnim bušenjima (način provođenja i svrhu istraživanja
ako se radi o geološkim i hidrogeološkim radovima),

- tehnički opis, opis lokacije sa situacijom u preglednom mjerilu,

- podaci o sondažnim bušenjima (način provođenja i svrhu istraživanja
ako se radi o geološkim i hidrogeološkim radovima),

- podaci o mineralnoj sirovini, eksploatacijskom području (gabariti,
profili i količine eksploatacije, podaci o kineti plovnog puta), - tehnička
rješenja uređenja vodnog režima,

- elaborat o sanaciji eksploatacijskog polja s utvrđenim etapama izvođenja,

- propisana administrativna taksa.

Ukoliko podaci iz stavka 1. ovoga članka nisu dovoljni za izdavanje
vodoprivredne suglasnosti, primatelj zahtjeva, zatražit će od investitora
u roku od 8 dana dopunu potrebnih podataka.

Članak 10.

Organ, odnosno poduzeće, nadležan za izdavanje vodoprivredne suglasnosti
obavezno pečatom i potpisom ovlaštene osobe ovjerava tehno-ekonomsku dokumentaciju
na koju izdaje vodoprivrednu suglasnost.

Članak 11.

Vodoprivrednom suglasnosti koja se izdaje u svezi sa izgradnjom novih
i rekonstrukcijom postojećih objekata i postrojenja te za promjenu tehnologije,
utvrđuje se da je tehnička dokumentacija izrađena u skladu s propisima
o vodama, vodoprivrednom osnovom i vodoprivrednlm uvjetima. Vodoprivredna
suglasnost iz stavka 1. može se izdati u obliku klauzule kojom se konstatira
da su ispunjeni svi uvjeti iz izdatih vodoprivrednih uvjeta. Iznimno od
odredbe stavka 1. i 2. ovoga članka ukoliko tehnička dokumentacija nije
izrađena u skladu s propisima o vodama, vodoprivrednom osnovom i vodoprivrednim
uvjetima, izdavanje vodoprivrednih uvjeta se odbija rješenjem.

Članak 12.

Vodoprivredna suglasnost za radove koji se ne smatraju građenjem, a
koji mogu utjecati na promjene u vodnom režimu je samostalni upravni akt
- rješenje, koje nosi naziv vodoprivredna suglasnost. Vodoprivrednom suglasnošću
iz stavka 1. ovog članka određuju se način i uvjeti za izvođenje radova,
potrebna ispitivanja u toku radova, obaveza vođenja dokumentacije, provođenje
vodoprivrednog nadzora, te vrijeme važenja vodoprivredne suglasnosti. Na
vodoprivredne suglasnosti iz ovog članka stavlja se pečat organa odnosno
organizacije koja izdaje vodoprivrednu suglasnost, s grbom Republike Hrvatske.

Članak 13.

Vodoprivredna suglasnost za eksploataciju šljunka, pijeska ili kamena
može se izdati na osnovi tehničke dokumentacije iz točke 2, stavka 1. članka
9. ovog pravilnika, i to za količine :

- koje ne mijenjaju gabarite vodotoka u takvoj mjeri da ugrožavaju stabilnost
korita ili obala mora, sigurnost plovnog puta i koje su obnovljive u određenom
vremenskom razdoblju,

- koje bitno ne utječu na hidrauličke elemente vodotoka i ne ometaju
pronošenje nanosa i leda,

- koje nemaju nepovoljan utjecaj na vodonosne slojeve, ako se eksploatacija
vrši na području iz članka 88. stavka 3. Zakona o vodama.

IV. IZDAVANJE VODOPRIVREDNIH DOZVOLA

Članak 14.

Postupak za izdavanje vodoprivredne dozvole pokreće se na pismeni zahtjev
pravne odnosno fizičke osobe koja u svezi s obavljanjem djelatnosti koristi
i upotrebljava vodu, ispušta otpadne vode, vode s promijenjenim svojstvima
ili otpadnim tvarima (članak 28. Zakona o vodama).

Zahtjev za izdavanje vodoprivredne dozvole podnosi se organu, odnosno
poduzeću iz stavka 3. članka 2. ovoga pravilnika, putem organizacijske
jedinice "Hrvatska vodoprivreda", u Zagrebu, Osijeku, Rijeci
i Splitu prema sjedištu tražitelja dozvole.

Članak 15.

Uz zahtjev za izdavanje vodoprivredne dozvole prilaže se:

1. pregledna situacija s oznakom izvorišta i zahvata vode, odnosno lokacija
drugih objekata korištenja i ispuštanja vode u širem prostoru,

2. pregledna situacija objekata i uređaja,

3. uvjeti uređenja prostora i građevinska dozvola, odnosno vodoprivredni
uvjeti i vodoprivredna suglasnost,

4. zapisnik o tehničkom pregledu i dozvola za uporabu,

5. druga dokumentacija, kojom korisnik raspolaže, a može biti od interesa
za izdavanje vodoprivredne dozvole (općinska odluka o odvodnji, pravilnik
o sastavu otpadnih voda koje se ispuštaju u javnu kanalizaciju i drugo).

Članak 16.

Zahtjevu za izdavanje vodoprivredne dozvole, ovisno o sadržaju vodoprivredne
dozvole, uz dokumentaciju iz članka 15. ovog pravilnika prilaže se osobito:

1. za korištenje voda iz izvorišta za javnu vodoopskrbu te za korištenje
mineralnih i termalnih voda: - dokumentacija o istražnim radovima kojom
se dokazuje kvaliteta i raspoloživa količina vode za vodoopskrbu,

- dokumentacija zahvata vode s rezultatima ispitivanja kvalitete i izdašnosti
pojedinog izvorišta,

- odluku o vodozaštitnom području izvorišta s pratećom dokumentacijom,

- osnovni podaci o izgrađenom vodoopskrbnom sustavu, njegovom kapacitetu
i planiranim razvojnim potreba ma za sadašnje i buduće potrebe vode,

- tehničko rješenje dispozicije otpadnih voda i mulja te drugog otpada
u slučaju kondicioniranja pitke vode,

- tehničko rješenje odvodnje sanitarnih i otpadnih voda s prostora izvorišta;

2. za korištenje voda za energetske i druge pogonske svrhe (hidroelektrane,
mlinovi, pilane i sl.):

- hidrološki elaborat s bilancom vode u profilu korištenja vode,

- utjecaj zahvata na neposredno zaobalje

- projekt ili tehnički podaci o brani ili pregradnom profilu,

- projekt korištenja vode sa podacima o kapacitetu i načinu korištenja
voda, osiguranju biološkog minimuma i dr.,

- pogonski pravilnik s uputama o manipulaciji kod raznih hidroloških
stanja, čišćenja i održavanja objekata,

- podaci o akumulacionom bazenu, podaci iz elaborata o rušenju brane
i provođenju vodnog vala pravilnik o tehničkom promatranju brane i pratećih
objekata za visoke brane;

3. za korištenje voda u tehnološke i druge privredne svrhe (navodnjavanje,
ribnjaci, separacije i druge tehnološke potrebe):

- projekt korištenja voda s osnovnim podacima o potrebi voda po količini
i kvaliteti, vremenskim razdobljima, izgrađenim kapacitetima i planiranim
razvojnim potrebama,

- utjecaj zahvata na neposredno zaobalje,

- projekt zahvata vode s visinskim podacima i kapacitetima zahvata ovisno
o hidrološkim stanjima,

- hidrološki projekt s bilancom vode u profilu korištenja, biološki
minimum, odnosno hidrogeološke istražne radove u koliko se radi o zahvatu
podzemnih voda,

- pogonski pravilnik o korištenju voda kod raznih hidroloških stanja
i vremenskim razdobljima,

- tehnološki proces korištenja voda s osnovnim podacima o fizikalno-kemijskim
i kvalitativnim promjenama vode u procesu korištenja;

4. za ispuštanje otpadnih voda, voda s promijenjljivim svojstvima ili
otpadnih tvari:

- opis tehnoloških procesa po tehnološkim cjelinama s naročitim osvrtom
na bilancu voda u tehnooškom procesu i produkte otpadnih tvari iz tehnoloških
procesa koji mogu imati utjecaj na promjenu kvalitete voda,

- obrađeni podaci prema Uputstvu za vođenje evidencije o učestalosti
ispuštanja u vode opasnih i štetnih tvari, količini i sastavu tih tvari
i načinu dostavljanja podataka o tome javnim vodoprivrednim poduzećima
("Narodne novine", br. 9/90),

- popunjeni Upitnik za izradu katastra zagađivača voda:

a) za različite tehnološke procese i farme,

b) za kanalizacijske sustave i uređaje ze pročišćavanje otpadnih voda,

- osnovni podaci o recipijentu,

- podaci o dispoziciji svih vrsta otpada iz tehnološkog procesa i mulja
(ukoliko postoji obrada otpadnih voda),

- pravilnike o radu i održavanju objekata i uređaja koji su u funkciji
zaštite vode od zagađivanja,

- operativni plan za provođenje interventnih mjera u slučaju izvanrednog
zagađenja voda,

- program mjera zaštite voda od zagađivanja s rokovima realizacije programa
ze one zagadivače koji nemaju riješeno pitanje zaštite vode od zagađivanja.
Ukoliko podaci iz stavka I. ovoga članka nisu dovoljni za izdavanje vodoprivredne
dozvole, organ odnosno poduzeće u roku od 8 dana od primitka zahtjeva može
zatražiti dopunu podataka.

Članak 17.

Vodoprivrednom dozvolom se određuje namjena, način i uvjeti za korištenje
vode odnosno način i uvjeti za ispuštanje pročišćenih i nepročišćenih voda
i otpadnih tvari što mogu zagaditi vodu i to naročito:

1. količine vode za korištenje i uporabu, dinamike korištenja i uporabe
voda, podaci potrebni za evidenciju o korištenju i uporabi, te način i
uvjeti pod kojima se voda može koristiti,

2. količine otpadne vode (m3/dan i m3/god.), dinamika ispuštanja otpadne
vode, količina otpadnih tvari, karakteristični pokazatelji i dozvoljena
koncentracija za kontrolu otpadnih voda, način i uvjeti ispuštanja otpadnih
voda, prijemnik otpadnih voda, mjesto odlaganja otpadnih tvari i način
odlaganja te podaci potrebni za evidenciju o ispuštanju otpadnih voda,

3. propisana kategorija recipijenta,

4. dozvoljeno opterećenje recipijenta otpadnim vodama, vodama s promijenjenim
svojstvima ili otpadnim tvarima,

5. mjere koje mora poduzeti korisnik voda radi otklanjanja nepovoljnih
posljedica koje mogu nastati zbog korištenja voda odnosno ispuštanja pročišćenih
i nepročišćenih voda, ili otpadnih tvari, s rokovima otklanjanja,

6. rok na koji se izdaje vodoprivredna dozvola odnosno uvjet pod kojim
se vodoprivredna dozvola može mijenjati.

Članak 18.

Zahtjev za produljenje važnosti vodoprivredne dozvole podnosi se, prije
isteka traženja dozvole, organu, odnosno poduzeću koje ju je izdalo. Uz
zahtjev za produljenje važnosti vodoprivredne dozvole prilaže se:

1, dokaz o uklonjenim nedostacima prema utvrđenim rokovima iz prethodne
vodoprivredne dozvole,

2. dokaz o ispunjenju propisnih uvjeta iz vodoprivredne dozvole,

3. ostali podaci koje zatraži organ, odnosno poduzeće nadležno za izdavanje
vodoprivredne dozvole.

Članak 19.

Ako na vodotoku, akumulaciji, slivu ili podzemnim zalihama ima više
korisnika odnosno interesenata za korištenje iste vode, korisnika koji
ispuštaju ili će ispuštati pročišćene ili neproćiščene vode, ili otpadne
tvari, organ odnosno poduzeće nadležno za izdavanje vodoprivredne dozvole
saziva vodoprivrednu raspravu svih interesenata na kojoj se dogovara raspodjela
raspoloživih količina vode prema bilanci voda odnosno količine ispuštanja
pročišćenih i nepročišćenih voda, ili otpadnih tvari prema postojećoj zagađenosti
i propisanoj kategoriji recipijenta. Na raspravu se poziva 1 predstavnik
poduzeća- koji daje mišljenje za izdavanje vodoprivredne dozvole. Ako na
vodoprivrednoj raspravi ne dođe do dogovora, raspodjelu vode odnosno količine
ispuštanja pročišćenih i nepročišćenih voda ili otpadnih tvari odredit
će organ nadležan za izdavanje vodoprivredne dozvole. Ako je neki od učesnika
u vodoprivrednoj raspravi stekao pravo na korištenje vode odnosno ispuštanje
otpadnih voda, voda s promljenjenim svojstvima ili otpadnih tvari na osnovi
prije izdane vodoprivredne dozvole, a na vodoprivrednoj raspravi se ne
postigne sporazum, organ odnosno poduzeće nadležno za izdavanje vodoprivredne
dozvole može u skladu sa zakonom, pokrenuti postupak radi preraspodjele
prava za korištenje voda odnosno ispuštanja pročišćene i nepročišćene vode,
ili otpadnih tvari, prije izdavanja vodoprivrednih dozvola.

Članak 20.

Pravne osobe i građani koji proizvode ili stavljaju u promet kemijska
sredstva koja nakon uporabe dospijevaju u vode (površinske i podzemne vode
i vode mora) dužne su za proizvodnju i puštanje u promet takvih sredstava
pribaviti vodoprivrednu dozvolu. Zahtjev za izdavanje vodoprivredne dozvole
iz stavka 1. ovoga članka podnosi se Upravi za vodoprivredu.

Članak 21.

Uz zahtjev za izdavanfe vodoprivredne dozvole iz članka 20. ovoga pravilnika
prilaže se:

1. naziv kemijskog sredstva (stručni i komercijalni),

2. podaci o kemijskim karakteristikama (kemijshi sastav),

3. podaci o fizikalnim karakteristikama,

4. toksikološki podaci,

5. podaci o biorazgradljivosti (HPK, i KPK),

6. podaci o pokazateljima koji se kontroliraju u vodi nakon dospijevanja
kemijskog proizvoda u vodu uz navođenje dozvoljenih koncentracija i upozorenja
koja se na proizvodu moraju označiti.

Vodoprivredna dozvola je samostalni upravni akt koji mora imati sve
sastavne dijelove rješenja prema odredbama zakona o općem upravnom postupku
te naziv "Vodoprivredna dozvola". Na vodoprivrednu dozvolu stavlja
se pečat organa, odnosno organizacije s grbom Republike Hrvatske.

V. VODOPRIVREDNO MIŠLJENJE

Članak 23.

Vodoprivredno mišljenje u postupku izdavanja vodoprivrednih uvjeta vodoprivrednih
suglasnosti i vodoprivrednih dozvola na zahtjev nadležnog organa iz članka
2. ovoga pravilnika daje "Hrvatska vodoprivreda", odnosno organizacijska
jedinica Hrvatske vodoprivrede" u Rijeci, Splitu, Osijeku i Zagrebu.
Na zahtjev Uprave za vodoprivredu, odnosno "Hrvatske vodoprlvrede"
vodoprivredno mišljenje dužna su dati i vodoprivredna poduzeća na slivnim
područjima.

Članak 24.

"Hrvatska vodoprivreda", odnosno vodoprivredno poduzeće dužno
je dati zatraženo vodoprlvredno mišljenje u roku od 15 dana od primitka
zahtjeva. Ukoliko vodoprivredno poduzeće iz stavka 1. ovoga članka ne dostavi
vodoprivredno mišljenje u roku iz stavka 1. ovoga članka, organ odnosno
organizacija nadležna za izdavanje akata 1z članka 2. ovoga pravilnika
izdat će taj akt bez vodoprivrednog mišljenja.

Članak 25.

Vodoprivredno mišljenje za izdavanje vodoprivrednih uvjeta, vodoprivrednih
suglasnosti i vodoprivrednih dozvola uz stručnu obradu predmetnog objekta
po tehničkim i tehnološhim karakteristikama treba sadržavati osobito:

- opis lokacije i problematike u odnosu na vodoprivredna rješenja i
mogući utjecaj na ta rješenja,

- podatke o plavnom području i stanju najbližih vodoprivrednth objekata,
vodotoka i kanala s kriterijima njihove zaštite i zaštite objekata od štetnog
djelovanja voda,

- količine raspoložive vode za korištenje, odnosno količine i kvalitetu
ispuštene pročišćene i nepročišćene vode, ili otpadnih tvari, s potrebnim
mjerama zaštite, stupnju pročišćavanja ili kvalitete izlaznog efluenta,

- stručnu ocjenu da li predložena rješenja u dohumentaciji osiguravaju
zaštitu vodoprivrednih interesa

- konkretni prijedlog za izdavanje ili uskračivanje traženog akta:

VI. EVIDENCIJE

Članak 26.

Izdani vodoprivredni uvjeti, vodoprivredne suglasnosti i vodoprivredne
dozvole upisuju se u vodnu knjigu. Vodna knjiga iz stavka 1. ovoga članka
je evidencija o izdanim vodoprivrednim uvjetima, vodoprivrednim suglasnostima
i vodoprivrednim dozvolama. Vodnu hnjigu vodi organ odnosno poduzeće koje
izdaje akte iz stavka 1. ovoga članka. Organ odnosno poduzeče iz stavka
3. ovoga članha obavezno jedan primjerak akta iz stavka I. ovoga članka
dostavlja "Hrvatskoj vodoprivredi" za potrebe vođenja jedinstvenog
vodoprivrednog informatičkog sustava (članak 104. stavak 1. točka 2. Zakona
o vodama).

Članak 27.

"Hrvatska vodoprivreda" kao i druga vodoprivredna poduzeća
kad na temelju odredaba Zakona o vodama vrše javna ovlaštenja, dužna su
se u radu pridržavati odredaba Uredbe o uredskom poslovanju ("Narodne
novine", br. 38/87 i 42/88).

VII. TROŠKOVI POSTUPKA

Članak 28.

Troškovi postupka izdavanja vodoprivrednih uvjeta, vodoprivrednih suglasnosti,
vodoprivrednih dozvola i vodoprivrednih mišljenja koje izdaje "Hrvatska
vodoprivreda" odnosno Javno vodoprivredno poduzeće za slivno područje
grada Zagreba kao i troškovi vodoprivrednog mišljenja koja daju javna vodoprivredna
poduzeća za slivna područja, podmiruju se iz sredstava vodoprivrednog doprinosa,
u skladu s odredbama članka 123. i 124. Zakona o vodama. Radi obračuna
troškova postupka iz stavka 1. ovoga članka javna vodoprivredna poduzeća
dužna su voditi evidenciju po vrsti izvršenog posla i utrošenom radnom
vremenu.

Članak 29.

Posebne troškove postupka izdavanja vodoprivrednih uvjeta, vodoprivrednih
suglasnosti i vodoprivrednih dozvola kao i davanja vodoprivrednog mišljenja,
a koji se odnose na putne troškove i dnevnice u svezi s uviđajem na terenu
te druge posebne izdatke, snosi podnositelj zahtjeva u skladu sa odredbama
Zakona o općem upravnom postupku.

VIII. ZAVRŠNE ODREDBE

Članak 30.

Danom stupanja na snagu ovog pravilnika prestaju važiti: Pravilnik o
izdavanju vodoprivrednih dozvola i Pravilnik o utvrđivanju vodoprivrednih
uvjeta i izdavanju vodoprivrednih suglasnosti ("Narodne novine",
br. 13/85.).

Članak 31.

Ovaj pravilnik stupa na snagu osmoga dana od dana objave u "Narodnim
novinama".

Klasa: 034-01/91-01/02

Urbroj : 527-06-01/1

Zagreb,17. I. 1992.

Ministar poljoprivrede, šumarstva i vodoprivrede

**Ivan Tarnaj, dipl. inž., v. r.**

Pravilnik, NN 6/1992-114